ที่ตั้ง: อยู่ซอย Hong Kong St ฝั่ง​ตรงข้าม​ห้าง​ The​ Central ใช้สะพานเชื่อมจากห้างเดิน​ลงมา​ แล้วเลี้ยวขวาย้อนไปทางซอยนี้ เข้าไป​ระมา​100 เมตรก็จะเห็นเลขที่ 17​ ร้านมืดๆละใช่เลย

ร้านนี้เป็นกาแฟในลิสต์​ ที่ตามไปเก็บมาอีกหนึ่งร้าน​ 

บรรยากาศ​ร้าน​ มืดสลัว​ เหมือนผับบาร์ เต็มไปด้วยนักศึกษา แคชเชียร์​+บาริสต้าที่นี่ หน้าตาดีและแต่งตัวเซ็กซี่ม๊ากกก แวะมานั่งจิบกาแฟ​ แถมวิวดีๆไปเพลินๆค่ะ 555+

เครื่อง​ดื่ม​ที่สั่งมาลองคือ​

° Flat White กาแฟรสเข้ม​ อมเปรี้ยวนิดๆ ความร้อนพอดีๆ​ 

° Cortado จิบไปครั้งแรก คือ​ อูยยยย​ เปรี้ยว​มากกก​ จะเปรี้ยวไปหนายย จะหยุดดีไม๊ ชั่งใจอยู่ซักพัก ลองจิบต่อ เหมือนลิ้นจะรับความเปรี้ยวนั้นได้ จิบไปจนหมดแก้ว 

   ต้องบอกก่อนเลยว่า user นี้​ ชอบทานกาแฟรสเข้ม​ แต่ไม่ขม​ เมล็ดกาแฟคั่วปานกลาง (second cracks) จะ​ Single-Origin หรือ​ Blends​  ก็ได้ไม่มีเกี่ยง  และไม่ชอบกาแฟรสชาติเปรี้ยวๆ​ รสที่ว่านี้บางทีบาริสต้าเซียนๆก็จงใจทำขึ้นมา บางร้านก็เปรี้ยวเพราะความผิดพลาดบางประการ  สำหรับร้านนี้บาริสต้าดูจะติสต์และเซียนดี​ รสชาติความเปรี้ยวอยู่ในระดับที่พอรับได้ค่ะ อร่อยนะแต่อมเปรี้ยวนิดๆ​ ไปจนถึงเปรี้ยวมาก​        ถ้าไม่ชอบเปรี้ยวแนะนำให้ดื่มแบบผสมนมเยอะหน่อยอย่างลาเต้ คาปูฯ จะดีกว่า


° Matcha Latte ร้านเรียกทูโทน นั่งแถวครัวเลยเห็นวิธีทำ เค้าเอาไม้มาอัดผงชาเขียวให้ติดกับแก้ว​ แล้วเทนมตาม ดูเก๋ดี แต่รสชาติชาเขียวน้อยไปหน่อย ไม่ค่อยโดนใจเท่าไหร่ คือ​ ก็อร่อยดีนะ​ แต่มันจะอร่อยกว่านี้ถ้าชาเขียวเยอะกว่านี้อีกนิด

ราคา​ : 3 แก้ว​ จ่ายไปที่  14.30$ ไม่รู้​ว่าอะไรเท่าไหร่บ้าง ไม่ได้รับใบเสร็จ ลองบวกเองตามป้ายราคาก็ไม่ตรงอ่ะ  แต่ราคานี้จัดว่าถูกเลยทีเดียวสำหรับที่นี่  แถมบริการดีมากทุกคนในร้านยิ้มแย้มแจ่มใสดี 

ถ้าได้ผ่านไปทางนั้นอีกคงจะแวะอีกค่ะ

